wickkiey/tamil-wikipedia-chunked huggingface dataset:
# கன்னியாகுமரி மாவட்டம்

## மருத்துவ வரலாறு

இம்மாவட்டம் பல அரிய மூலிகை வகைகளையும் தாது வளங்களையும் தாங்கும் மலைகளையும் கொண்டுள்ளது. கன்னியாகுமரிக்கு அருகாமையில் அமைந்திருக்கும் மருந்துவாழ் மலை அசோகர் காலகட்டத்தில் வாழ்ந்த புத்த பிக்குக்களால் மருத்துவ மற்றும் ஆன்மீக பாரம்பரியம் உள்ளதாக குறிப்பிடப்பட்டுள்ளது. மேலும் இம்மலை இராமருக்கும் இராவணனுக்கும் இடையில் நடந்த காப்பிய யுத்தத்தின் போது, அனுமன் சுமந்து சென்ற Gandha Madhana மலையின் உடைந்து விழுந்த பகுதியாக இதன் புராணாக் குறிப்பு கூறுகிறது. இம்மலையில் பல அரிய வகை மூலிகைகள் அதிக அளவில் உள்ளன.  
மேலும் செந்தமிழின் முதல் இலக்கண ஆசிரியரும், முதல் சித்தருமான அகத்தியர் இந்நிலப்பரப்பின் எல்லையில் வாழ்ந்ததாக நம்பப்படுகிறது. இப்பகுதியில் அகத்தீஸ்வரம் என்னும் ஊரும் உள்ளது. இவ்வூருக்கும் இப்பெயர் ஒரு குறு முனிவரிடமிருந்து வந்ததாக நம்பப்படுகிறது. இவ்வூரில் அகஸ்தீஸ்வரால், *அகஸ்தீஸ்வரமுடையாருக்கு* சமர்ப்பிக்கப்பட்டதாக நம்பப்படும் ஒரு கோயிலுமுள்ளது. மருத்துவம், இலக்கணம்
மட்டுமல்லாமல் வர்மக்கலையிலும் அகத்தியர் திறம்படைத்தவராவார். பிரபல பனை ஓலை எழுத்தாக்கங்களான வர்மாணி, வர்மக்கலை ஆகியன அவரால் இயற்றப்பட்டவைகளாகும். இன்றும் இந்த வர்ம வைத்திய முறைகள் கன்னியாகுமரிப் பகுதிகளில் குரு-சிஷ்ய முறை|குரு-சிஷ்ய முறையில்]] கற்பிக்கப்படுகிறது. மேலும் இந்த தமிழ் வைத்திய முறையை பயன்படுத்தி இத்துறையில் வல்லுனர்களால் மருத்துவம் செய்யப்படுகிறது.
# கன்னியாகுமரி மாவட்டம்

## பண்பாடு

இம்மாவட்டத்தில் வாழ்கின்ற மக்களின் முதன்மை மொழி தமிழ் ஆகும். மலையாளம் பேசுகின்ற சிறுபான்மையோரும் உள்ளனர். இந்த மாவட்டத்தில் பேசப்பட்டு வரும் வட்டாரத் தமிழ் சிறிது மலையாளம் கலந்து தனித்தன்மை கொண்டுள்ளது.
# கன்னியாகுமரி மாவட்டம்

## பண்பாடு

### சமயம்

இம்மாவட்டத்தில் இந்துக்கள் 9,09,872 (48.65%); கிறித்தவர்கள் 8,76,299 (46.85%); இசுலாமியர்கள் 78,590 (4.20%); மற்றவர்கள் 0.30% ஆக உள்ளனர்..
# கன்னியாகுமரி மாவட்டம்

## பண்பாடு

### தீயணைப்புத்துறை

குமரிமாவட்டதில் கீழ்க்கண்ட ஏழு தீயணைப்பு நிலையங்கள் உள்ளன.
# கன்னியாகுமரி மாவட்டம்

## பொருளாதாரம்

தமிழ் நாட்டின் மொத்த ரப்பர் உற்பத்தியில் 95% கன்னியாகுமரி மாவட்டத்தில் உற்பத்தியாகிறது. காற்றாலைகளுக்கு இம்மாவட்டத்தின் பொருளாதாரத்தில் முக்கியப் பங்கு உண்டு. ஆரல்வாய்மொழி பகுதியில் இவை அதிக அளவில் அமைக்கப்பட்டுள்ளன.
# கன்னியாகுமரி மாவட்டம்

## பொருளாதாரம்

### விவசாயம்

#### முக்கிய பயிர்வகைகள்

1. அரிசி – 400 ச.கி.மீ
1. தென்னை – 210 ச.கி.மீ
1. ரப்பர் – 194.78 ச.கி.மீ
1. மரவள்ளிக்கிழங்கு – 123.50 ச.கி.மீ
1. வாழை – 50 ச.கி.மீ
1. பருப்பு – 30 ச.கி.மீ
1. முந்திரி – 20 ச.கி.மீ
1. பனை – 16.31 ச.கி.மீ
1. மாம்பழம் – 17.70 ச.கி.மீ
1. புளி – 13.33 ச.கி.மீ
1. கமுகு (பாக்கு) – 9.80 ச.கி.மீ
1. பலா – 7.65 ச.கி.மீ
1. கிராம்பு – 5.18 ச.கி.மீ
# கன்னியாகுமரி மாவட்டம்

## பொருளாதாரம்

### கைவினைப் பொருட்களும் குடிசைத் தொழில்களும்

குமரி மாவட்டம் கைவினைப் பொருட்களுக்கு பெயர் போன மாவட்டமாகும். குறிப்பாக தோல் நீக்கப்படாத தேங்காயில் செய்யப்படும் குரங்கு பொம்மைகள், தேங்காய் ஓடு மற்றும் மரத்தால் செய்யப்படும் கைவினைப் பொருட்கள் ஆகியன முக்கியமானவை. மேலும் சங்கினாலான கைவினைப்பொருட்களும் சிறப்பு வாய்ந்தவை. தமிழகத்தின் மொத்த கயிறு உற்பத்தியில் 28.4 சதவிகிதமும் பாய் உற்பத்தியில் 61.5 சதவிகிதமும் இம்மாவட்டத்தில் உற்பத்தி செய்யப்படுகிறது.
# கன்னியாகுமரி மாவட்டம்

## பொருளாதாரம்

### ரப்பர்

ரப்பர் உற்பத்தி இம்மாவட்டத்தின் பொருளாதாரத்தில் முக்கியப் பங்கு வகிக்கிறது. மாவாட்டத்தின் மேற்குப்பகுதியில் கேரள எல்லையை ஒட்டிய பகுதிகளில் இவை அதிகமாக காணப்படுகின்றன.
# கன்னியாகுமரி மாவட்டம்

## பொருளாதாரம்

### பழங்கள்

நேந்திரம் பழம்,செந்துளுவன், ரசகதளி, பாளயம்கொட்டான், துளுவம், மட்டி,கற்பகவல்லி உட்பட பல வகையான வாழைப்பழங்கள் இங்கு பயிரிடப்படுகின்றன. இவை மட்டுமல்லாமல், பலாப்பழம் (வரிக்கில மற்றும் கூளன்), மாம்பழம் (அல்போன்சா, பங்களோரா, நீலம், மற்றும் ஒட்டு) தேங்காய் ஆகியன இம்மாவட்டத்தின் விவசாய வளத்துக்கு பெருமை சேர்க்கின்றன. இவை தவிர ரோஜா, செவ்வந்தி, உட்பட பல மலர்களும் இங்கே பயிரிடப்படுகின்றன.
# கன்னியாகுமரி மாவட்டம்

## பொருளாதாரம்

### மீன் பிடிப்பு

கன்னியாகுமரி கடல் பகுதிகளில் இருநூறுக்கும் மேற்பட்ட இன மீன்கள் கிடைக்கின்றன.  
ஆழ்கடல் மீன்பிடித்தலில் இந்தியாவிலேயே சிறந்தவர்கள் கன்னியாகுமரி மீனவர்கள். 30 க்கும் மேற்பட்ட நாட்கள் ஆழ்கடலில் தங்கி மீன்பிடித்து இந்தியாவின் அந்நியசெலவாணியில் முக்கியப் பங்கு வகிக்கின்றனர்!  
உயிரை பணயமாக வைத்தே இவர்களின் வாழ்வாதாரம் உள்ளது!  
சுனாமி , ஓகி புயல் போன்ற இயற்கை பேரிடர்கள் கன்னியாகுமரி மீனவர்களோடு போரிட்டு பலரது உயிரை சூறையாடியுள்ளன!
# கன்னியாகுமரி மாவட்டம்

## போக்குவரத்து

### சாலை

கன்னியாகுமரி நகரத்திலிருந்து தோன்றும் இரண்டு பெரிய தேசிய நெடுஞ்சாலைகள் (NH) சாலைகள் உள்ளன. ஒன்று தேசிய நெடுஞ்சாலை 44, இது கன்னியாகுமரியை, ஜம்மு-காஷ்மீரின், ஸ்ரீநகருடன் இணைக்கிறது. தேசிய நெடுஞ்சாலை 44 வட இந்தியாவை, தென்னிந்தியாவுடன் இணைக்கிறது. இந்த சாலை மதுரை, பெங்களூரு, ஹைதராபாத், நாக்பூர், ஜான்சி, டெல்லி மற்றும் ஜலந்தர் வழியாக செல்கிறது. இது 3745 கிலோ மீட்டர் தொலைவைக் கொண்டுள்ளது. மற்றொன்று கன்னியாகுமரியை, மகாராஷ்டிராவின், பன்வேலுடன் (மும்பையிலிருந்து 38 கி.மீ) இணைக்கும் தேசிய நெடுஞ்சாலை 66 ஆகும். தேசிய நெடுஞ்சாலை 66 தோராயமாக வடக்கு-தெற்கு நோக்கி மேற்குத் தொடர்ச்சி மலைகளுக்கு இணையாக செல்கிறது. இது திருவனந்தபுரம், கொச்சி, கோழிக்கோடு, மங்களூரு, உடுப்பி, மார்கோவா மற்றும் ரத்னகிரி வழியாக செல்கிறது. மாவட்ட தலைநகரான நாகர்கோயில், தமிழ்நாட்டின் மற்ற பகுதிகளுடன் நன்கு இணைக்கப்பட்டுள்ளது.  
அரசு விரைவுப் போக்குவரத்துக் கழகம் (S.E.T.C) ஆனது, சென்னை, உதகமண்டலம், கோயம்புத்தூர், வேலூர், திருச்சிராப்பள்ளி, கொடைக்கானல், திருப்பூர், ஈரோடு, வேளாங்கண்ணி, மற்றும் திருவண்ணாமலை ஆகிய நகரங்களுக்கு நேரடி பேருந்துகளை இயக்குகிறது. இது பெங்களூரு, பாண்டிச்சேரி மற்றும் திருப்பதி ஆகிய நகரங்களுக்கும் நேரடி பேருந்துகளையும் இயக்குகிறது. மேற்குறிப்பிட்ட இடங்களுக்கு சில பேருந்து சேவைகள் கன்னியாகுமரி, குளச்சல், மார்த்தாண்டம், குலசேகரம், களியக்காவிளை மற்றும் திருவனந்தபுரம் ஆகிய இடங்களிலிருந்து பேருந்துகள் இயக்கப்படுகிறது.  
தமிழ்நாடு அரசுப் போக்குவரத்துக் கழகம் (T.N.S.T.C) ஆனது, சென்னை, திருப்பூர், பெரியகுளம், கொடைக்கானல், இராமேஸ்வரம், திருச்சிராப்பள்ளி, திண்டுக்கல், தஞ்சாவூர், பழனி, சேலம், கோயம்புத்தூர், காரைக்குடி, குமுளி, போடிநாயக்கனூர், ஈரோடு, சங்கரன்கோவில் மற்றும் சிவகாசி ஆகிய நகரங்களுக்கு பேருந்துகளை இயக்குகிறது. இந்த பேருந்துகளில் பெரும்பாலானவை நாகர்கோவிலிலிருந்து பேருந்துகள் இயக்கப்படுகிறது, சில பேருந்துகள் கன்னியாகுமரி, மார்த்தாண்டம், குளச்சல், குலசேகரம் மற்றும் களியக்காவிளை ஆகிய இடங்களிலிருந்து பேருந்துகள் இயக்கப்படுகிறது. மதுரை, திருநெல்வேலி, திருச்செந்தூர், தூத்துக்குடி, மற்றும் திருவனந்தபுரம் ஆகிய நகரங்களுக்கு அடிக்கடி பேருந்து சேவைகள் இயக்கப்படுகிறது.
# கன்னியாகுமரி மாவட்டம்

## போக்குவரத்து

### தொடருந்து

கன்னியாகுமரியில் ஒரு தொடருந்து நிலையம் உள்ளது, அங்கு பல தொடருந்துகள் தொடங்கி பயணத்தை முடிக்கின்றன. கன்னியாகுமரியிலிருந்து தொடங்கும் விவேக் விரைவு தொடருந்து, இந்தியாவின் மிக நீண்ட தூரம் செல்லும் தொடருந்து ஆகும். இது கன்னியாகுமரியை, அசாமில் உள்ள திப்ருகாருடன் இணைக்கிறது. நாகர்கோவில் சந்திப்பு தொடருந்து நிலையம் இம்மாவட்டத்தின் முதன்மை தொடருந்து நிலையமாகும், இது பொதுவாக கோட்டார் தொடருந்து நிலையம் என்றும் அழைக்கப்படுகிறது. கோட்டார் மாநில போக்குவரத்து பேருந்துகளால் நன்கு இணைக்கப்பட்டுள்ளது. நாகர்கோவிலில் மற்றொரு தொடருந்து நிலையமும் உள்ளது. இது நாகர்கோவில் நகரத் தொடருந்து நிலையம் என்று அழைக்கப்படுகிறது. மும்பை, சென்னை, பெங்களூரு, குருவாயூர், கோயம்புத்தூர், திருச்சி, மங்களூரு, தாம்பரம் போன்றவற்றுக்கு தினசரி தொடருந்துகளை, மாவட்ட தலைநகரான நாகர்கோவில் இருந்து நாட்டின் பெரும்பாலான பகுதிகளுக்கு நன்கு தொடருந்து இணைப்பு உள்ளது. மற்றும் புது தில்லி, கொல்கத்தா, குஜராத், ஹைதராபாத், பாண்டிச்சேரி, பிலாஸ்பூர், ராமேஸ்வரம், வடகிழக்கு இந்தியா, ஜம்மு-காஷ்மீர் போன்ற நகரங்களுக்கு வாராந்திர தொடருந்துகள் இயக்கப்படுகிறது.
# கன்னியாகுமரி மாவட்டம்

## போக்குவரத்து

### வானூர்தி

கன்னியாகுமரியிலிருந்து 76 கி.மீ தொலைவில் உள்ள திருவனந்தபுரம் பன்னாட்டு வானூர்தி நிலையம் அருகிலுள்ள சர்வதேச வானூர்தி நிலையமாகும். கன்னியாகுமரி மாவட்டத்தில் சுவாமித்தோப்பு அருகே ஒரு விமான நிலையத்தை நிர்மாணிக்க சிவில் விமான போக்குவரத்து அமைச்சகம் திட்டமிட்டுள்ளது, இந்த முயற்சி மாவட்டத்திற்கு பல சர்வதேச சுற்றுலா பயணிகளை ஈர்க்கிறது.
# கன்னியாகுமரி மாவட்டம்

## கல்வி

கல்வியறிவு விகிதத்தில் (91.75 %) குமரி மாவட்டம் தமிழகத்தில் முதலிடம் வகிக்கிறது. மேலும் கல்வித்தரத்திலும் முதலிடம் வகிக்கிறது.
# கன்னியாகுமரி மாவட்டம்

## கல்வி

### பள்ளிகள்

1. மழலையர் பள்ளிகள் - 83
1. தொடக்கப் பள்ளிகள் - 413
1. நடுநிலைப் பள்ளிகள் - 147
1. உயர் நிலைப் பள்ளிகள் - 121
1. மேல் நிலைப் பள்ளிகள் - 120
1. மொத்தம் 884
# கன்னியாகுமரி மாவட்டம்

## கல்வி

### கல்லூரிகள்

1. அங்கீகாரம் பெற்ற கல்லூரிகள் - 12
1. சுயநிதிக் கல்லூரிகள் - 4
1. கல்வியியல் கல்லூரிகள் -8
1. தொழில் கல்லூரிகள் - 20
1. கன்னியாகுமரி அரசு மருத்துவக் கல்லூரி
1. அரசு ஆயுர்வேத மருத்துவக் கல்லூரி
1. பல்கலைக்கழகப் பொறியியல் கல்லூரி
# கன்னியாகுமரி மாவட்டம்

## சுற்றுலா & ஆன்மிகத் தலங்கள்

### கன்னியாகுமரி பகுதி

- கன்னியாகுமரி பகவதி அம்மன் கோயில்
- விவேகானந்த கேந்திரம்
- விவேகானந்தர் பாறை
- விவேகானந்தர் நினைவு மண்டபம்
- திருவள்ளுவர் சிலை & கன்னியாகுமரி கண்ணாடிப் பாலம்
- காந்தி மண்டபம், கன்னியாகுமரி
- காமராஜர் நினைவு மண்டபம், கன்னியாகுமரி
# கன்னியாகுமரி மாவட்டம்

## சுற்றுலா & ஆன்மிகத் தலங்கள்

### அஞ்சுகிராமம் பகுதி

- வட்டக் கோட்டை
- ரஸ்தாகாடு கடற்கரை
# கன்னியாகுமரி மாவட்டம்

## சுற்றுலா & ஆன்மிகத் தலங்கள்

### குளச்சல் பகுதி

- மண்டைக்காடு பகவதி அம்மன் கோவில்
- குளச்சல் துறைமுகம்
- குளச்சல் போர் சின்னம்
- ஆலஞ்சி கடற்கரை
- தேங்காய்ப்பட்டணம் கடற்கரை
- முட்டம் கடற்கரை
# கன்னியாகுமரி மாவட்டம்

## சுற்றுலா & ஆன்மிகத் தலங்கள்

### சுசீந்திரம் பகுதி

- சுசீந்திரம் தாணுமாலயன் கோயில்
- சுசீந்திரம் தேரூர் பறவைகள் சரணாலயம்
- வேம்பனூர் ஈரநில வளாகம்
# கன்னியாகுமரி மாவட்டம்

## சுற்றுலா & ஆன்மிகத் தலங்கள்

### பொத்தையடி பகுதி

- மருந்துவாழ் மலை
- சாமித்தோப்பு பதி
# கன்னியாகுமரி மாவட்டம்

## சுற்றுலா & ஆன்மிகத் தலங்கள்

### மனக்குடி பகுதி

- மனக்குடி கடற்கரை
- சொத்தவிளை கடற்கரை
# கன்னியாகுமரி மாவட்டம்

## சுற்றுலா & ஆன்மிகத் தலங்கள்

### நாகர்கோவில் பகுதி

- நாகராஜா கோவில்
- துவராகபதி விநாயகர் திருக்கோவில், இடலாக்குடி
# கன்னியாகுமரி மாவட்டம்

## சுற்றுலா & ஆன்மிகத் தலங்கள்

### தக்கலை பகுதி

- திருவட்டாறு ஆதிகேசவப் பெருமாள் கோவில்
- பத்மநாபபுரம் அரண்மனை
- சிதறால் சமண நினைவுச் சின்னங்கள்
- உதயகிரிக் கோட்டை
# கன்னியாகுமரி மாவட்டம்

## சுற்றுலா & ஆன்மிகத் தலங்கள்

### குலசேகரம் பகுதி

- மாத்தூர் தொட்டிப் பாலம்
- பேச்சிப்பாறை அணைக்கட்டு
- பெருஞ்சாணி அணைக்கட்டு
- திற்பரப்பு நீர்வீழ்ச்சி
# கன்னியாகுமரி மாவட்டம்

## சுற்றுலா & ஆன்மிகத் தலங்கள்

### திட்டுவிளை பகுதி

- உலக்கை அருவி
- முக்கடல் அணைக்கட்டு
# கன்னியாகுமரி மாவட்டம்

## குறிப்பிடத்தக்கவர்கள்

1. மகாராஜன் வேதமாணிக்கம்
1. வில்லியம் தொபியாஸ் ரிங்கல்தௌபே
1. அய்யா வைகுண்டர்
1. அதங்கோட்டாசான்
1. மார்ஷல் நேசமணி
1. ஏ. கே. செல்லையா
1. என். எஸ். கிருஷ்ணன்
1. கவிமணி தேசிக விநாயகம் பிள்ளை
1. குமரிமுத்து
1. ப. ஜீவானந்தம்
1. சதாவதானி செய்கு தம்பி பாவலர்
1. பி. தாணுலிங்க நாடார்
1. தொல்காப்பியர்
1. தோவாளை சுந்தரம் பிள்ளை
1. கே.வி.மகாதேவன்
# கன்னியாகுமரி மாவட்டம்

## இதனையும் காண்க

- கன்னியாகுமரி சென்னை மாநிலத்துடன் இணைப்பு
# உலகத் தமிழ் மொழி அறக்கட்டளை

தமிழ் மொழியையும், பண்பாட்டையும், சமூகத்தையும் மேம்படுத்திப் பயன் பெறுவதை நோக்கமாக கொண்ட ஒரு அமைப்பே **உலகத் தமிழ் மொழி அறக்கட்டளை** (International Tamil Language Foundation) ஆகும். இவ்வமைப்பு பெரும்பாலும் ஐக்கிய அமெரிக்காவிலேயே இயங்குகின்றது. எனினும், உலகத் தமிழர்கள் பலரும் இணைந்து செயலாற்றுகின்றார்கள்.
# உலகத் தமிழ் மொழி அறக்கட்டளை

## உலகத் தமிழ் மொழி அறக்கட்டளையின் செயற் திட்டங்கள்

- திருக்குறள் மொழிபெயர்ப்பு & தமிழ் பண்பாட்டுக் கைநூல் (முடிவுபெற்றது)
- தமிழிசை புத்துயிர்ப்பு - திருக்குறள் இசை மலர் (முடிவுபெற்றது)
- மேற்கத்திய விஞ்ஞான ஒளிநாடக்களையும் புத்தகங்களையும் தமிழில் மொழி பெயர்த்தல்
- வள்ளுவர் கல்வி நிலையங்களைக் கோயில்களில் நிறுவுதல் - நூலகமும் வாசிக்க இடமும்
- தமிழ்ப் பண்பாட்டுவெளி - அரிய சுவடிகளைப் பட்டியலிடல் பதிப்பித்தல்
- தமிழ் வட்டம்
- குறள் வழி அமைப்புகளின் பட்டியல் தாயாரிப்பு
- கருநாடக இசைக் கல்வி
# அனைத்திந்திய பார்வார்டு பிளாக்கு

**அனைத்திந்திய பார்வர்டு பிளாக்கு** (All India Forward Bloc) இந்திய நாட்டிலுள்ள ஒரு தேசியவாத அரசியல் கட்சி ஆகும். இந்தக் கட்சி 1939-ஆம் ஆண்டு நேதாஜி என்று அழைக்கப்படும் சுபாஷ் சந்திர போசால் துவக்கப்பட்டது. மேற்கு வங்காளத்தின் தலைநகர் கொல்கத்தாவில் துவங்கப்பட்டது. ஆங்கிலேய அரசால் 1942-இல் தடை செய்யப்பட்டது. 1939-இல் பார்வார்டு பிளாக் என்ற பெயரில் பத்திரிக்கை வெளிவந்தது. 1963 வரை அதன் தமிழகத் தலைவராக பசும்பொன் முத்துராமலிங்க தேவர் இருந்தார். இக்கட்சியின் தற்போதைய பொதுச் செயலாளர் தேபப்ரத பிஸ்வாஸ். அந்தக் கட்சியின் இளையோர் அமைப்பு அனைத்திந்திய இளைஞர் கூட்டமைப்பு என்று வழங்கப்படுகிறது.
# அனைத்திந்திய பார்வார்டு பிளாக்கு

## வரலாறு

### பார்வர்டு பிளாக் கட்சி உருவாக்கம் கோபால் தேவர் கோத்தப்புள்ளி

சுபாஷ் சந்திர போஸ் ஏப்ரல் 29, 1939-இல் மோகன்தாசு கரம்சந்த் காந்திக்கும் ஏற்பட்ட கருத்து வேறுபாட்டால் இந்திய தேசிய காங்கிரசில் இருந்து விலகினார். பின் அனைந்திந்திய பார்வர்டு பிளாக் கட்சியினை மே 3, 1939-இல் தோற்றுவித்தார். இந்தக் கட்சிக்கான அறிவிப்பினை அவர் கொல்கத்தாவில் நடந்த ஒரு பேரணியில் பொதுமக்களிடையே அறிவித்தார். இந்தக் கட்சியினை உருவாக்கி போஸ் அதன் தலைவரானார். மேலும் எஸ்.எஸ். கேவ்ஷீர் துணைத் தலைவரானார். சூன் மாதத்தின் இறுதியில் பார்வர்டு பிளாக் கட்சியின் முதல் மாநாடு மும்பையில் நடந்தது. சூலை, 1939-இல் பார்வர்டு பிளாக் கட்சியின் குழு உறுப்பினர்களை சுபாஷ் சந்திர போஸ் அதிகாரப்பூர்வமாக அறிவித்தார். அதில் சுபாஷ் சந்திர போஸ் தலைவராகவும், பஞ்சாப் மாநிலத்தைச் சார்ந்த எஸ்.எஸ். கேவ்ஷீர் துணைத் தலைவராகவும், புது தில்லியைச் சேர்ந்த லால் சங்கர்லால், பொதுச் செயலாளராகவும்,மும்பையைச் சேர்ந்த பி. திரிபாதி மற்றும் குர்செத் நரிமன் ஆகியோர் செயலாளர்களாகவும் அறிவிக்கப்பட்டனர். மேலும் ஆந்திரப் பிரதேசம் மாநிலத்தைச் சேர்ந்த அன்னபூர்ணியா மற்றும் தமிழ்நாட்டைச் சார்ந்த முத்துராமலிங்கத் தேவர் மற்றும் மும்பையைச் சார்ந்த சேனாபதி பாபத், ஹரி விஷ்னு கம்னாத் பீகாரைச் சார்ந்த ஷீல் பாத்ரா யாகீ ஆகியோர் முக்கிய உறுப்பினர்களாக அறிவிக்கப்பட்டனர். மேற்கு வங்காளத்தின் கட்சிச் செயலாளராக சத்யா ரஞ்சன் பக்ஷி நியமனம் செய்யப்பட்டார்.  
அதே ஆண்டு ஆகஸ்டு மாதம் பார்வர்டு பிளாக் எனும் இதழை சுபாஷ் சந்திர போஸ் தொடங்கினார். நாடு முழுவதும் பயணம் மேற்கொண்டு தனது புதிய கட்சிக்கு ஆதரவு திரட்டினார்.
# அனைத்திந்திய பார்வார்டு பிளாக்கு

## வரலாறு

### கைது, வெளிநாடு சென்றது

சூலை 2 சுபாஷ் சந்திர போஸ் கைது செய்யப்பட்டு கொல்கத்தாவில் உள்ள பிரசிடென்சி சிறையில் அடைக்கப்பட்டார். ஜனவரி 1941 இல் வீட்டுக் காவலில் இருந்து அவர் தப்பிச் சென்றார். ஆப்கானித்தான் வழியாக் சோவியத் ஒன்றியம் சென்றார். இந்திய விடுதலப் போராட்டத்திற்காக சோவியத் ஒன்றியத்தின் உதவியை நாடினார் போஸ். ஆனால் ஜோசப் ஸ்டாலின், போஸின் கோரிக்கையை நிராகரித்தார். எனவே போஸ் ஜெர்மனி சென்றார்.
# அனைத்திந்திய பார்வார்டு பிளாக்கு

## வரலாறு

### இரண்டாவது மாநாடு (அர்ரா மாநாடு)

அனைத்திந்திய பார்வர்டு பிளாக் கட்சியின் இரண்டாவது மாநாடு அர்ரா, பீகாரில் ஜனவரி 12-14 1947 இல் நடைபெற்றது. எஸ். எஸ். கேவ்ஷீர் தலைவராகவும், ஷீல் பத்ரா யாகீ பொதுச் செயலாளராகவும் தேர்வு செய்யப்பட்டனர்.
# அனைத்திந்திய பார்வார்டு பிளாக்கு

## முத்துராமலிங்கத் தேவரின் மறைவு

தமிழ்நாடு பார்வர்டு பிளாக் கட்சியின் பற்றுறுதியதாளர் முத்துராமலிங்கத் தேவர் அக்டோபர் 30, 1963 இல் இறந்தார். இவரின் இறப்பினால் அதிகாரத்திற்கு வருவது யார் என்பதில் சசிவர்ன தேவர் மற்றும் பி. கே. மூக்கையா ஆகிய இருதலைவர்களிடையே பிரச்சினை எழுந்தது. இதில் பி. கே. மூக்கையா தேவர் வெற்றி பெற்றார். சசிவர்ன தேவர் கட்சியில் இருந்து விலகி சுப்பாசிஸ்ட் பார்வர்டு பிளாக் எனும் ஒரு புதிய கட்சியைத் துவங்கினார். முத்துராமலிங்கத் தேவரின் இறப்பினால் அருப்புக்கோட்டை சட்டமன்றத் தொகுதிக்கு இடைத்தேர்தல் வந்தது.அதில் முதல் முறையாக பார்வர்டு பிளாக் கட்சி தோற்கடிக்கப்பட்டது.
# ஏ. ஈ. மனோகரன்

**ஏ. ஈ. மனோகரன்** (இறப்பு: 22 சனவரி 2018) இலங்கையைச் சேர்ந்த புகழ்பெற்ற பொப் இசைப் பாடகரும் திரைப்பட நடிகரும் ஆவார். பல மொழிப் பாடல்கள் பாடுவதிலே திறமை வாய்ந்தவர். *பொப்பிசைச் சக்கரவர்த்தி* எனப் பாராட்டுப் பெற்றவர். இவரது ரசிகர்கள் தமிழர் மட்டுமின்றி சிங்களவரும் ஆவர்.  
இவர் பாடிய *சுராங்கனி.. சுராங்கனி.. சுராங்கனிடா மாலுகெனாவா...* என்ற பாடல் இலங்கை இந்திய இரசிகர்கள் மத்தியில் பேராதரவைப் பெற்றது. இவர் *சிலோன் மனோகர்* என்ற பெயரில் தென்னிந்தியத் திரைப்படங்களிலே நடித்தும் பாடியும் உள்ளார்.
# ஏ. ஈ. மனோகரன்

## மறைவு

சென்னை கந்தன்சாவடியில் வசித்து வந்த ஏ. ஈ. மனோகரன் சிறுநீரகக் கோளாறு காரணமாக, 2018 சனவரி 22 அன்று இரவு 7.30 மணியளவில் தனது 73-வது அகவையில் சென்னையில் காலமானார்.
# ஏ. ஈ. மனோகரன்

## இலங்கையில் நடித்த திரைப்படங்கள்

- பாசநிலா
- வாடைக்காற்று
- புதிய காற்று (கௌரவத் தோற்றம்)
# ஏ. ஈ. மனோகரன்

## இந்தியாவில் நடித்த திரைப்படங்கள்

- *டூபான் மெயில்* (தெலுங்கு)
- *'தடவரா* (மலையாளம்)
- *மாமாங்கம்*
- *சக்தி*
- *கழுகன்*
- *ஆவேசம்* (மலையாளம்)
- *கோளிளக்கம்* (மலையாளம்)
- *குரு*
- *காஷ்மீர் காதலி*
- *ராஜா நீ வாழ்க*
- *காட்டுக்குள்ளே திருவிழா*
- *உலகம் சுற்றும் வாலிபன்*
- *நீதிபதி*
- *லாரி டிரைவர் ராஜாகண்ணு*
- *தீ*
- *ஜே.ஜே*
# சுற்றுச்சந்தி

**சுற்றுச்சந்தி** (roundabout) என்பது சாலைச் சந்திப்பு வகைகளுள் ஒன்றாகும். இவ்வகைச் சந்திப்புகளில், மையத்தில் அமைந்துள்ள வட்டவடிவத் தீவு ஒன்றைச் சுற்றிப் போக்குவரத்து நகர்ந்து செல்லும். சந்திப்பை நோக்கி வருகின்ற வண்டிகள், தீவைச் சுற்றி நகர்ந்துகொண்டிருக்கும் வண்டிகளுக்கு வழி விட்ட பின்பே சந்திப்புக்குள் நுழைய முடியும். இக்காலத்தில் புழக்கத்திலிருக்கும் சுற்றுச்சந்திகள் அறிமுகமாவதற்கு முன்னர், போக்குவரத்து வட்டப்பாதைகள் (traffic circle) என அழைக்கப்பட்ட அளவில் பெரியவையான ஒருவகைச் சந்திப்புகள் இருந்தன. சுற்றுச்சந்திகள், போக்குவரத்து வட்டங்கள் மற்றும் வழமையான குறுக்குச்சாலைச் சந்திப்புகளைவிட பாதுகாப்பானவையாகும். ஆனாலும் சுற்றுச் சந்திகள் நெடுஞ்சாலைகள் மற்றும் அவற்றையொத்த விரைவு வாகனப் போக்குவரத்துள்ள சாலைகளின் போக்குவரத்துக்குப் பொருத்தம் இல்லாதவையாகும்.
# சுற்றுச்சந்தி

## வரலாறு

முதலாவது நவீன சுற்றுச்சந்தி, 1904 ஆம் ஆண்டில் ஐக்கிய அமெரிக்காவின் நியூயார்க் நகரில் அமைக்கப்பட்டது. எனினும், பழைய போக்குவரத்து வட்டப்பாதைகள் தொடர்பான பாதுகாப்பு மற்றும் போக்குவரத்துக் கொள்ளளவுப் (capacity) பிரச்சினைகளுக்குத் தீர்வுகண்டு, பிரித்தானியப் பொறியியலாளர்களால் அவை திருத்தியமைக்கப்பட்ட பின்பே சுற்றுச்சந்திகள் பரவலான புழக்கத்துக்கு வந்தன. சுற்றுச்சந்திகளில் மையப் பகுதியில் சுற்றிக் கொண்டிருக்கும் வண்டிகளுக்கு முன்னுரிமை கொடுப்பது மூலம் சந்திப்புக்குள் நுழைவது ஒழுங்கு படுத்தப்பட்டதனால், இது தொடர்பில் வட்டப்பாதைகளிலிருந்த குழப்பநிலை தவிர்க்கப்பட்டதுடன், நிறச்சமிக்ஞை விளக்குகள் பொருத்தப்பட்ட சந்திப்புகளில் உள்ளது போன்ற தாமதங்களும் ஓரளவுக்குக் குறைக்கப்பட்டன.
# மதச்சார்பற்ற முற்போக்குக் கூட்டணி

**மதச்சார்பற்ற முற்போக்குக் கூட்டணி (மமுகூ)** (Secular Progressive Alliance) முந்தைய **ஜனநாயக முற்போக்கு கூட்டணி (ஜமுகூ)** (Democratic Pograssive Alliance) 2021 தமிழ்நாடு சட்டமன்ற தேர்தலுக்காக திராவிட முன்னேற்றக் கழகம் தலைமையில் அமைக்கப்பட்ட ஒரு தேர்தல் கூட்டணி ஆகும்.
# மதச்சார்பற்ற முற்போக்குக் கூட்டணி

## கூட்டணி வரலாறு

- முன்னர் இக்கூட்டணி 2006 தமிழ்நாடு சட்டமன்ற தேர்தலுக்காக திராவிட முன்னேற்றக் கழகம் தலைமையில் அமைக்கப்பட்ட போது **ஜனநாயக முற்போக்குக் கூட்டணி** 2006 முதல் 2009 வரையிலும் சட்டமன்ற தேர்தல் கூட்டணியாகவும்.
- பின்பு 2014 முதல் 2016 வரை திமுக மத்தியில் எக்கட்சியுடனும் கூட்டணி இல்லாமல் தனித்து செயல்பட்டுவந்த போது 2014 நாடாளுமன்றத் தேர்தலில் இக்கூட்டணி திமுக தலைமையில் மீண்டும் செயல்பட்டது.
- மேலும் இக்கூட்டணி திமுக தலைமையில் 2006 சட்டமன்றத் தேர்தல் மற்றும் 2014 நாடாளுமன்றத் தேர்தல் ஆகிய இரண்டு தேர்தல்களை திமுக தலைமையில் சந்தித்து உள்ளது.
- பின்பு 2019 இந்திய நாடாளுமன்றத் தேர்தலின் போதும் 2021 தமிழ்நாடு சட்டமன்ற தேர்தலில் திமுக தலைமையில் ஜனநாயக முற்போக்குக் கூட்டணி என்ற பெயர் **மதச்சார்பற்ற முற்போக்குக் கூட்டணி** என்று பெயர் மாற்றம் செய்யப்பட்டு திமுக தலைவர் மு. க. ஸ்டாலின் தலைமையில் அமைந்த இக்கூட்டணியில் பல கட்சிகள் இணைந்து எதிர்கட்சியான ஆளும் அதிமுக கட்சியில் தமிழகத்தின் முன்னாள் முதலமைச்சர் ஜெயலலிதா மர்ம மரணத்தில் உள்ள உண்மைகளை முறைப்படி நீதி விசாரணை அமைக்க கொரியும்.
- பின்பு ஜெயலலிதா இறப்பிற்கு பிறகு அதிமுக ஆட்சி சட்டப்படி கலைக்கபடாமல் மத்திய பாஜக பிரதமர் நரேந்திர மோடியின் வரைமுறையற்ற அதிகாரத்தால் அதிமுக அரசை பின் நின்று இயக்கி அக்கட்சியின் முதலமைச்சர் ஜெயலலிதா அவர்கள் திராவிட சித்தாந்த சுயமரியாதை எஃகு கோட்டையாக உருவாக்கி வைத்திருந்த அதிமுக கட்சியின் தனித்தன்மையை கொச்சைபடுத்தி தமிழ்நாட்டில் ஜெயலலிதாவால் கொண்டு வரப்பட்ட மக்களுக்கு பல நல்ல திட்டங்களையும், மாநில சுயாட்சி தன்மையையும் நிராகரித்து விட்டு மத்திய அரசின் பிரதமர் நரேந்திர மோடியின் கைப்பாவையாக செயல்பட்டு வந்த அதிமுக கட்சியின் முதலமைச்சர் எடப்பாடி கே. பழனிச்சாமி மற்றும் துணை முதலமைச்சர் ஓ. பன்னீர்செல்வம் ஆகியோரின் நிலையில்லா ஆட்சி அதிகார கட்டுப்பாட்டை எதிர்த்தும் அடிமை அதிமுக கட்சியை பின் நின்று இயக்கும் பாஜக தலைமையில் அமைந்த தேசிய ஜனநாயகக் கூட்டணியில் பல எதிர்கட்சி அணிகளை எதிர்த்தும் மத்திய பாஜக அரசின் மதவாத சக்திகளையும், வரைமுறையற்ற அதிகாரத்தையும் எதிர்த்து திமுக தலைமையில் பல கூட்டணி கட்சிகளோடு இணைந்து மதச்சார்பற்ற முற்போக்குக் கூட்டணியாக உருவானது.
# மதச்சார்பற்ற முற்போக்குக் கூட்டணி

## தற்போதைய கூட்டணியின் தேர்தல் நிலவரம்

2024 நாடாளுமன்றத் தேர்தல் நிலவரப்படி
மக்களவை உறுப்பினர்கள்
தமிழ்நாடு சட்டமன்றத் தேர்தல், 2021 வெற்றி பெற்ற சட்டமன்ற உறுப்பினர்கள் நிலவரப்படி
# மதச்சார்பற்ற முற்போக்குக் கூட்டணி

## கூட்டணி சந்தித்த தேர்தல்கள்

**திமுக தலைமையில் ஜனநாயக முற்போக்குக் கூட்டணி (ஜமுகூ) / மதசார்பற்ற முற்போக்குக் கூட்டணி (மமுக)**  
| வரிசை எண் | சட்டமன்ற/நாடாளுமன்ற தேர்தல்கள் | (ஜமுகூ/மமுகூ) கூட்டணி கட்சிகள் |  |
| --- | --- | --- | --- |
| 1 | 2006 சட்டமன்ற தேர்தல் | (ஜமுக)
திமுக+காங்கிரஸ், பாமக, சிபிஐ, சிபிஎம், இயூமுலீ, அபாபி, புபாக |  |
| 2 | 2014 நாடாளுமன்றத் தேர்தல் | (ஜமுகூ)
திமுக+விசிக, புதக, இயூமுலீ, மநேமக |  |
| 3 | 2021 சட்டமன்ற தேர்தல் | (மமுகூ)
திமுக+காங்கிரஸ், மதிமுக, விசிக, சிபிஐ, சிபிஎம், இயூமுலீ, மநேமக, கொமதேக, தவாக, அபாபி, ஆபே, மவிக |  |
| 4 | 2024 நாடாளுமன்ற தேர்தல் | (இந்தியா கூட்டணி)
திமுக+காங்கிரஸ், மதிமுக, விசிக, சிபிஐ, சிபிஎம், இயூமுலீ, கொமதேக | } |
# மதச்சார்பற்ற முற்போக்குக் கூட்டணி

## கூட்டணி சந்தித்த தேர்தல்கள்

### 16வது 2026 சட்டமன்ற சட்டமன்ற தேர்தல் மற்றும் 18வது 2024 நாடாளுமன்ற தேர்தல்

| எண் | கட்சி | தற்போதைய தமிழக சட்டமன்ற உறுப்பினர் எண்ணிக்கை | தற்போதைய நாடாளுமன்ற மக்களவை உறுப்பினர் எண்ணிக்கை |  |
| --- | --- | --- | --- | --- |
| 1 | திராவிட முன்னேற்றக் கழகம் | 126 | 21 |  |
| 2 | இந்திய தேசிய காங்கிரசு | 17 | 9 |  |
| 3 | மறுமலர்ச்சி திராவிட முன்னேற்றக் கழகம் | 4 | 1 |  |
| 4 | விடுதலை சிறுத்தைகள் கட்சி | 4 | 2 |  |
| 5 | இந்தியப் பொதுவுடைமைக் கட்சி | 2 | 2 |  |
| 6 | இந்தியப் பொதுவுடமைக் கட்சி (மார்க்சிஸ்ட்) | 2 | 2 |  |
| 7 | இந்திய யூனியன் முஸ்லிம் லீக் | 0 | 1 |  |
| 8 | மனிதநேய மக்கள் கட்சி | 2 | 0 |  |
| 9 | கொங்குநாடு மக்கள் தேசிய கட்சி | 1 | 1 |  |
| 10 | தமிழக வாழ்வுரிமைக் கட்சி | 1 | 0 |  |
| 11 | அனைத்திந்திய பார்வார்டு பிளாக்கு | 0 | 0 |  |
| 12 | ஆதித்தமிழர் பேரவை | 0 | 0 |  |
| 13 | மக்கள் விடுதலை கட்சி | 0 | 0 |  |
| - | **Total** | **159** | **39** | } |
# மதச்சார்பற்ற முற்போக்குக் கூட்டணி

## மேலும் பார்க்கவும்

- அஇஅதிமுக தலைமையிலான கூட்டணி
# ஜனநாயக மக்கள் கூட்டணி

**ஜனநாயக மக்கள் கூட்டணி (Democratic People Alliance)** 2006 தமிழக சட்டமன்ற தேர்தலுக்காக அனைத்திந்திய அண்ணா திராவிட முன்னேற்றக் கழகம் தலைமையில் அமைக்கப்பட்ட ஒரு தேர்தல் கூட்டணி ஆகும். இக்கூட்டணி 2006 முதல் 2009 வரையில் செயல்பட்டு வந்தது.
# ஜனநாயக மக்கள் கூட்டணி

#### அதிமுக கூட்டணி

|&nbsp;
! கட்சி
! தொகுதி
|-
| அதிமுக
| | 182
|-
| மதிமுக
| | 35
|-
| கோவில் மணி சின்னம்
| விசிக
| | 9
|-
| இதேலீ
| | 2
|-
| இந்திய தேசிய தொழிலாளர் காங்கிரஸ்
| | 2
|-
| இந்தியன் யூனியன் முஸ்லிம் லீக் (தமிழ்நாடு)
| | 1
|-
| மூவேந்தர் முன்னேற்ற கழகம்
| | 1
|-
| ஃபார்வேட் பிளாக் (சந்தானம்)
| | 1
|-
| ஜதம
| | 1
|}
# ஏப்ரல் 2006

## ஏப்ரல் 28, 2006

- (திருகோணமலை, இலங்கை) முத்தூரில் இராணுவம் குண்டு வீச்சு, பொது மக்கள் பலி, இடப்பெயர்வு பிபிசி-ஆங்கிலம்
# ஏப்ரல் 2006

## ஏப்ரல் 26, 2006

- (கொழும்பு, இலங்கை) தமிழீழ விடுதலைப் புலிகளின் கரும்புலி என்று சந்தேகிக்கப்படும் பெண் ஒருவர் மேற்கொண்ட தற்கொலை தாக்குதலில் ஒன்பது பேர் பலி, இலங்கை இராணுவ தளபதி படு காயம். விக்கிசெய்திகள்
# மங்களூர்

**குட்லா** கன்னடத்தில் "ಮಂಗಳೂರು" துளுவில் "குட்லா" கொங்கணியில் "கொடியல்" மற்றும் பியரியில் "மைகலா" என அழைக்கப்படுகிறது) கர்நாடக மாநிலத்தின் தெற்கு கன்னட மாவட்டத்தின் தலைமையிட நகரம் ஆகும். இது ஒரு துறைமுக நகரமாகும். மாநிலத்தின் நான்காவது பெரிய நகரமாகும் இதன் மேற்கில் அரபிக் கடலும் கிழக்கில் மேற்குத் தொடர்ச்சி மலையும் உள்ளன.  
இங்கு துளு,கொங்கணி, மற்றும் கன்னடம் ஆகிய மொழிகள் பொதுவாகப் பேசப்படுகின்றன.
# இடைவெட்டுச் சந்தி

ஒரே தளத்தில், நிலமட்டத்தில், சாலைகள் ஒன்றையொன்று சந்திக்கும் அல்லது இடைவெட்டும் இடம் **இடைவெட்டுச் சந்தி** (intersection) எனப்படும். மூன்று சாலைகள் ஓரிடத்தில் சந்திக்கும்போது அது முச்சந்தி எனவும் நான்கு சாலைகளின் சந்திப்பு நாற்சந்தி எனவும் அழைக்கப்படுகின்றது. முச்சந்தி என்பது தொடர்ந்து செல்லும் சாலையொன்றை இன்னொரு சாலை சந்திக்கும்போது ஏற்படும் "T" - சந்திப்பாகவோ அல்லது, மூன்று வெவ்வேறு சாலைகள் சந்திக்கும் "Y" - சந்திப்பாகவோ இருக்கலாம். அதுபோலவே நாற்சந்தியும் இரண்டு தொடர்ந்து செல்லும் சாலைகள் இடைவெட்டும் இடமாகவோ அல்லது நான்கு வெவ்வேறு சாலைகள் சந்திக்கும் இடமாகவோ இருக்கக்கூடும். நான்குக்கு மேற்பட்ட சாலைகளும் ஒரே சந்திப்பில் இடம் பெறுவதுண்டு.
# இடைவெட்டுச் சந்தி

## வகைகள்

இடைவெட்டுச் சந்திகள், கட்டுப்பாடுகளற்ற சந்திகளாக அல்லது கட்டுப்பாட்டு ஒழுங்குகளுடன் கூடிய சந்திகளாக இருக்கின்றன.
# மைக்கேல் பரடே

**மைக்கேல் பரடே** (Michael Faraday, செப்டெம்பர் 22, 1791 – ஆகஸ்டு 25, 1867)), பிரித்தானியாவைச் சேர்ந்த ஒரு வேதியியலாளரும், இயற்பியலாளரும் ஆவார். இவர் மின்காந்தவியல், மின்வேதியியல் ஆகிய துறைகளுக்குக் குறிப்பிடத்தக்க பங்களிப்புகளைச் செய்துள்ளார். இக்காலச் சோதனைச்சாலைகளில் சூடாக்குவதற்கான ஒரு கருவியாக உலகளாவிய முறையில் பயன்படுகின்ற பன்சன் சுடரடுப்பின் ஆரம்ப வடிவத்தைக் கண்டுபிடித்தவரும் இவரே.  
மைக்கேல் பரடே, உலக வரலாற்றில் மிகச் சிறந்த அறிவியலாளர்களுள் ஒருவராகக் கருதப்படுகின்றார். சில அறிவியல் வரலாற்று ஆய்வாளர்கள், அறிவியன் வரலாற்றின் மிகச் சிறந்த சோதனையாளராக இவரைக் குறிப்பிடுகின்றனர். இவருடைய முயற்சிகளின் காரணமாகவே மின்சாரம் பொதுவான பயன்பாட்டுக்கு உகந்த ஒன்றாக உருவானது எனலாம்.
# மைக்கேல் பரடே

## ஆரம்பகாலம்

இவர் தெற்கு லண்டனிலுள்ள, இன்றைய *எலிபண்ட் அண்ட் காசில்* (Elephant and Castle) என்னுமிடத்துக்கு அருகாமையிலுள்ள நியுயிங்டன் பட்ஸ் (Newington Butts) என்னுமிடத்தில் பிறந்தார். இவருடைய குடும்பம் மிகவும் ஏழ்மைப் பட்ட நிலையில் இருந்தது. இவர் தந்தையான ஜேம்ஸ் பரடே ஒரு கொல்லர். பரடே தனது கல்வியைத் தானே பார்த்துக்கொள்ள வேண்டியதாயிற்று. தனது 14 ஆவது வயதில் புத்தகம் கட்டுபவரும், விற்பவருமாகிய ஜோர்ஜ் ரீபோ (George Riebau) என்பவருக்குக் கீழ் தொழில் பயிலுனராகச் சேர்ந்தார். அவருடன் இருந்த ஏழு வருடங்களில், பல புத்தகங்களைப் படிக்கும் வாய்ப்பு அவருக்குக் கிடைத்தது. இதன் மூலம் அறிவியலிலும், குறிப்பாக மின்னியலிலும் அவருக்கு ஆர்வம் வளர்ந்தது.  
இருபதாவது வயதில், புகழ் பெற்ற வேதியியலாளரும், இயற்பியலாளருமாகிய ஹம்ப்ரி டேவி அவர்களுடைய விரிவுரைகளைக் கேட்கும் சந்தர்ப்பங்கள் கிடைத்தன. இவ்விரிவுரைகளில் தான் எழுதிய குறிப்புக்களை டேவிக்கு, பரடே அனுப்பினார். சந்தர்ப்பம் வரும்போது பரடேயைக் கவனிப்பதாகக் கூறிய டேவி, அவரைப் புத்தகம் கட்டும் தொழிலைத் தொடர்ந்தும் கைக்கொள்ளும்படி அறிவுறுத்தினார். சிறிது காலத்தில் ஒரு வேதியியற் சோதனை ஒன்றின்போது இடம்பெற்ற விபத்தில் கண்பார்வை இழந்த டேவி, மைக்கேல் பரடேயைத் தனது உதவியாளராகச் சேர்த்துக்கொண்டார். பின்னர் ரோயல் சொசைட்டியில் அப்போதிருந்த சோதனைச்சாலை உதவியாளர் வேலையிலிருந்து நிறுத்தப்பட்டபோது, அந்த வேலையை டேவி, பரடேக்குப் பெற்றுக்கொடுத்தார்.  
அக்காலத்து வகுப்பு அடிப்படையிலான சமுதாயத்தில், பரடே ஒரு கனவானாகக் கருதப்படவில்லை. 1813 தொடக்கம் 1815 வரையிலான காலப்பகுதியில் டேவி ஐரோப்பாக் கண்டத்தில் ஒரு நீண்ட பயணத்தில் ஈடுபட்டிருந்தார். பரடேயும், டேவியின் அறிவியல் உதவியாளராக அப்பயணத்தில் பங்கு கொண்டிருந்தார். டேவியின் மனைவியான ஜேன் அப்ரீஸ் (Jane Apreece), பரடேயை சமமாகக் கணிக்க மறுத்து, அவரை ஒரு வேலைக்காரருக்கு ஈடாகவே மதித்து வந்தார். இதனால் பெருந் துன்பமடைந்த பரடே அறிவியல் துறையிலிருந்து முற்றாகவே விலகிக்கொள்ள எண்ணினார். எனினும் மிக விரைவிலேயே பரடே, டேவியிலும் புகழ் பெற்றவர் ஆனார்.
# மைக்கேல் பரடே

## அறிவியல் சாதனைகள்

### வேதியல்

மைக்கேல் பாரடே ஆரம்பகாலத்தில் ஹம்ப்ரி டேவியின் உதவியாளராக பணிபுரிந்தார். பாரடே குறிப்பாக குளோரின் பற்றிய ஆய்வில் ஈடுபட்டிருந்தார்; அவர் குளோரின் மற்றும் கார்பன் ஆகியவற்றை கொண்டு இரண்டு புதிய
வேதியல் கலவைகளை கண்டுபிடித்தார். வாயுக்களின் பரவலைப் பற்றிய முதல் கடினமான பரிசோதனையும் அவர் நடத்தினார், இது ஜான் டால்டன் முதலில் சுட்டிக்காட்டிய ஒரு நிகழ்வு ஆகும். இந்த நிகழ்வின் முக்கியத்துவம் தாமஸ் கிரஹாம் மற்றும் ஜோசப் லோஸ்மிமிட் ஆகியோரால் முழுமையாக வெளிப்படுத்தப்பட்டது. பாரடே பல வாயுக்களை திரவமாக்கினார், எஃகின் உலோகக் கலவைகளை ஆய்வு செய்தார், மேலும் பல புதிய வகையான கண்ணாடிகளை
ஒளியியல் நோக்கங்களுக்காக உருவாக்கினார்.  
புன்சன் பர்னரின் ஆரம்ப வடிவத்தை பாரடே கண்டுபிடித்தார்,இது உலகெங்கிலும் உள்ள அறிவியல் ஆய்வகத்தில் வெப்பத்தை உண்டாக்கும் வசதியான ஆதாரமாக நடைமுறை பயன்பாட்டில் உள்ளது. பாரடே வேதியியல் துறையில் விரிவாகப் பணியாற்றினார், பென்சீன் போன்ற இரசாயன பொருட்கள் (அவர் ஹைட்ரஜன் பைக்கார்புரத் என அழைத்தார்) மற்றும் குளோரின் போன்ற திரவ வாயுக்களை கண்டுபிடித்திருக்கிறார்.வாயுக்களின் திரவமாக்குதல், வாயுக்கள் திரவங்களை மிக குறைந்த கொதிநிலை கொண்டிருக்கும் நீராவிகளாக மாற்றியமைக்க உதவியது மற்றும் மூலக்கூறு திரட்சியின் கருத்துக்கு இன்னும் திடமான அடிப்படையை வழங்கியது.  
கார்பன் மற்றும் குளோரின், C2Cl6 மற்றும் C2Cl4 ஆகியவற்றிலிருந்து தயாரிக்கப்பட்ட கலங்களின் முதல் தொகுப்பை பாரடே 1820 ஆம் ஆண்டில் வெளியிட்டார், மேலும் அடுத்த ஆண்டு தனது முடிவுகளை வெளியிட்டார். 1810 ஆம் ஆண்டில் ஹம்ப்ரி டேவினால் கண்டுபிடிக்கப்பட்ட குளோரின் க்ளேரேட் ஹைட்ரேட் தொகுப்பை பாரடே நிரூபித்தார். மின்னாற்பகுப்பின் விதிகளை கண்டுபிடிப்பதற்கும், நேர்மின், எதிர்மின், மின்முனை மற்றும் அயனி போன்ற சொற்களஞ்சியங்களை பிரபலப்படுத்துவதற்கும் பாரடே பொறுப்பாளியாக உள்ளார்.
# பன்சன் சுடரடுப்பு

**பன்சன் சுடரடுப்பு** (Bunsen burner) என்பது எல்லாச் சோதனைச்சாலைகளிலும் பொதுவாகக் காணப்படும் ஒரு கருவியாகும். இது சூடாக்குதல், எரித்தல், தொற்று நீக்குதல் போன்ற தேவைகளுக்குப் பயன்படுகின்றது.  
ராபர்ட் வில்ஹெல்ம் பன்சன் (Robert Wilhelm Bunsen) என்பவரின் பெயர் இக் கருவிக்குக் கொடுக்கப்பட்டிருந்தாலும், பரவலாக நம்பப்படுவதுபோல் இவர் இந்தச் சுடரடுப்பைக் கண்டுபிடிக்கவில்லை எனக் கூறப்படுகிறது. உண்மையில் இது மைக்கேல் பரடேயின் முந்திய வடிவமைப்பில், பன்சனின் சோதனைச் சாலை உதவியாளரால் திருத்தம் செய்து உருவாக்கப்பட்டதாகும்.  
இக்கருவி, குளாயின் வழி தொடர்ச்சியாகவரும் எரியத்தக்க வாயுவொன்றைப் பாதுகாப்பாக எரியவைக்கிறது. முக்கியமாக மீதேன் எனும் வாயுவைக் கொண்டிருக்கும், இயற்கை எரிவளி, புரொப்பேன், பியூட்டேன் என்பன அடங்கிய திரவமாக்கிய பெட்ரோலியம் வாயு (liquified petroleum gas), அல்லது இவ்விரண்டினதும் கலவை என்பனவே இக்கருவியில் பயன்படும் எரியூட்டும் வாயுவாகும். இது கண்டுபிடிக்கப்பட்ட காலத்தில் நிலக்கரி வாயுவையே பெரிதும் பயன்படுத்தி வந்தனர்.  
பன்சன் சுடரடுப்பு, ஒரு பாரமான அடியையும், அதிலிருந்து மேல்நோக்கியவாறு பொருத்தப்பட்டிருக்கும் ஒரு குழாயையும் கொண்டது. இக் குழாயின் அடிப்பகுதியில், அடிக்குச் சற்று மேலாக வாயு வழங்கும் குழாயைப் பொருத்துவதற்கான இணைப்புகள் உள்ளன. சோதனைச்சாலை மேசைகளில் பல முனைகளைக் கொண்ட வாயு வழங்கும் இணைப்புகள் பொருத்தப்பட்டிருக்கும். இம்முனைகளில் இருந்து ரப்பர் குழாய்கள் மூலம் பன்சன் சுடரடுப்புக்கு இணைப்புக் கொடுக்கப்படும். பன்சன் சுடரடுப்பின் நிலைக்குத்துக் குழாயின் அடிப்பகுதியில் நுண்ணிய துளை மூலம் செலுத்தப்படும்வாயு, குழாய் வழியாக மேல்நோக்கிச் செல்லும். இக் குழாயின் அடிப்பகுதியில் பக்கங்களில் துளைகள் அமைக்கப்பட்டிருக்கும். இத்துளைகளூடாக வளியும் உள்ளே செல்லும். இக் குழாயின் மேற்பகுதியூடாக வெளிவரும் இக்கலவை எரியூட்டப்படும்போது சுவாலையுடன் எரியும்.
# சூழ்பொருளியல்

**சூழ்பொருளியல்** (Pragmatics) என்பது, சொற்றொடரின் பொருளுக்கும், பேசுபவரின் பொருளுக்கும் இடையிலுள்ள தொடர்புகளை ஆராயும் துறையாகும். எனவே இத்துறையில், சூழ்நிலை (context) எவ்வாறு பொருள்கொள்ளலில் செல்வாக்குச் செலுத்துகின்றது என்பது பற்றிய ஆய்வு முக்கியத்துவம் பெறுகின்றது. சூழ்பொருளியல் பொதுவான மொழியியலின் ஒரு துணைப் பிரிவாகும்.
# சூழ்பொருளியல்

## ஆய்வுமுறையும், முன்கருதற் குறிப்புகளும் (presuppositions)

சூழ்பொருளியல், பொதுவாக உரையாடற் சூழ்நிலையில், சொற்றொடர்களாலான பேச்சுத் தொடர்களிலேயே (utterances) முக்கியமாக ஆர்வம் காட்டுகின்றது. சூழ்பொருளியலில், சொற்றொடர்ப் பொருள் (sentence meaning), பேசுனர் பொருள் (speaker meaning) ஆகிய இரண்டும் ஒன்றிலிருந்து ஒன்று வேறுபடுத்தி அறியப்படுகின்றது. *சொற்றொடர்ப் பொருள்* என்பது சொற்றொடரால் குறிக்கப்படுகின்ற நேரடியான பொருளாகும். *பேசுனர் பொருள்* எனும்போது அது, பேசுனர் தெரியப்படுத்த விரும்பும் கருத்துருவைக் குறிக்கிறது.  
இன்னொரு பேசுனர் தெரிவிக்க விரும்பும் பொருளைப் புரிந்து கொள்ளக்கூடிய ஆற்றல், *சூழ்பொருளியல் ஆற்றல்* எனப்படுகின்றது.
# சொற்றொடரியல்

**சொற்றொடரியல்** அல்லது **தொடரியல்** (*syntax*) என்பது, ஒரு சொற்றொடரில் சொற்கள் ஒன்றுடன் ஒன்று சேரும் முறையைக் கட்டுப்படுத்துகின்ற, விதிகள், அல்லது ஒழுங்கமைந்த தொடர்புகள் பற்றிய ஆய்வாகும். இது, வெவ்வேறு சொற்கள் எவ்வாறு இணைந்து துணைத்தொடர்களாகவும் (clauses), அவை இணைந்து எவ்வாறு சொற்றொடர்கள் (sentences) ஆகவும், உருவாகின்றன என்பது பற்றிக் கவனத்தில் கொள்கிறது. சொற்றொடரியல் விளக்கமுறை (descriptive) இலக்கணத்தை ஒழுங்குபடுத்த முயல்கிறது.
# பதிகள்

**பதிகள்** அய்யாவழியின் புனிதத்தலங்களுள் மிக முக்கியமானதாகும். அய்யா வைகுண்டரின் அவதார இகனைகளுடன் தொடர்புடைய அனைத்து தலங்களுக்கும் அகிலத்தில் பதி என்ற அந்தஸ்து கொடுக்கப்பட்டிருக்கிறது. இவை ஐந்து ஆகும்.  
1. சுவாமிதோப்பு பதி
1. அம்பலப்பதி
1. முட்டப்பதி
1. தாமரைகுளம் பதி
1. பூப்பதி  
இவை அல்லாது வாகைப்பதி மற்றும் அவதாரப்பதி ஆகியவைகளும் பதிகள் என்றே அறியப்படுகின்றன.
# பால பிரஜாபதி அடிகளார்

**பால பிரஜாபதி அடிகளார்** (*Bala Prajapathi Adikalar*) அய்யாவழியின் தற்போதைய தலைவராக அறியப்படுகிறார். இந்து சமயத்தை போன்று அய்யாவழியும் ஒரு ஒருங்கிணைக்கப்படாத சமயமாக இருப்பதால் ஆட்சி ரீதியாக அல்லாமல் சமய ரீதியாக மட்டும் அதன் தலைவராக அடிகளார் இருக்கிறார். ஆகையால் அய்யாவழியின் மொத்த கட்டுப்பாடும் அவரின் ஆளுமைக்கு கீழ் வருவதில்லை. இவர் சுவாமிதோப்பு பதியின் தற்போதைய பட்டத்து அய்யாவாகவும் உள்ளார். மேலும் இத்தலைமையை அய்யாவழியின் சில உட்பிரிவுகள் ஏற்றுக்கொள்வதில்லை.  
இவர் கன்னியாகுமரி மாவட்டத்தில் 1992-ல் ஏற்பட்ட மண்டைக்காடு மதக்கலவரத்தின் போது அதை முடிவுக்கு கொண்டு வரும் முயற்சியாக பல பேச்சுவார்த்தைகளில் ஈடுபட்டவர் ஆவார். அதர்காக தமிழக அரசின் 2003-ஆவது ஆண்டின் மத நல்லிணக்கத்துகான கோட்டை அமீர் விருதை பெற்றார்.
# பையன் வாரிசு

**பையன் வாரீசினர்** தற்பொதைய தலைமைப்பதி நிர்வாகிகளாவார்கள் ஆவர்கள். இவர்கள் அய்யா வைகுண்டர் சச்சுருவமாக இருந்த போது அய்யாவுக்கு பணிவிடை செய்ய அய்யாவால் தேர்ந்தெடுக்கப்பட்ட பால் பையனின் சந்ததியினர்களாக கருதப்படுகிறார்கள். ஆனால் பால் பையன் பற்றிய எந்த குறிப்புகளும் அகிலத்தில் இல்லை. ஆனால் அருள் நூலின் பத்திரத்தில் வரும் "*பையன்மார் பத்திரம்*" என்னும் சொற்றொடர் இவர்களை குறிப்பதாக கூறப்படுகிறது.
# அய்யாவழி புராணம்

**அய்யாவழி புராணம்** அய்யாவழி சமயத்தின் வழியில் நின்று பிரபஞ்ச உற்பத்தி முதல் உலகின் வரலாற்றையும் அதனுடனிணைத்து கடந்தகாலம், நிகழ்காலம் மற்றும் எதிர்காலம் ஆகிய முக்கால சம்பவங்களையும் கூறுவதாக அமைந்துள்ளது. இதன் மூலம் அகிலத்திரட்டு அம்மானை ஆகும். இது அய்யாவழியின் புனித நூலாகும்.
# பஞ்சப்பதி

**பஞ்சப்பதி** என்பது தென்னிந்திய சமயமான அய்யாவழியின் புனித தலங்களாகும். இவை ஐந்து ஆகும்.  
- சுவாமிதோப்பு பதி
- அம்பலப்பதி
- முட்டப்பதி
- பூப்பதி
- தாமரைகுளம் பதி  
மேலும் அவதாரப்பதியும் வாகைப்பதியும் இரண்டாம் நிலை புனித தலங்களாக கருதப்படுகிறது.
# அவதாரம்

வின் தசாவதாரம்]]  
**அவதாரம்** என்பது தர்மக் கோட்பாட்டு சமயங்களான இந்துசமயத்திலும் அய்யாவழியிலும் குறிப்பிடப்படும் ஒரு கோட்பாடு ஆகும். இரு சமயங்களிலும் பொதுவாக திருமாலே அவதாரக்கடவுளாக கருதப்படுகிறார். மனிதன் மற்றும் அனைத்து சீவராசிகளும் பூமியில் கர்ம வினை காரணமாக பிறப்பெடுக்கிறது. ஆனால் இறைவன் எவ்வித கர்ம வினையின்றி அதர்மத்தை அழித்து தர்மத்தை நிலைநாட்டவே பூமியில் அவதாரம் எடுக்கிறார். இவ்விடம் அவதாரம் எனபதற்கு இறங்கி வருதல் என்று பொருள்.
# அவதாரம்

## திருமாலின் அவதாரங்கள்

விஷ்ணுவின் பத்து அவதாரங்கள்.
- மச்ச அவதாரம்
- கூர்ம அவதாரம்
- வராக அவதாரம்
- நரசிம்ம அவதாரம்
- வாமன அவதாரம்
- பரசுராமர் அவதாரம்
- இராமர் அவதாரம்
- பலராமர் அவதாரம்
- கிருஷ்ண அவதாரம்
- கல்கி அவதாரம்
அதுமட்டுமல்ல, புராணங்களின் கூட விஷ்ணுவின் பற்றி கூறப்படுகின்றன. மேலும் சீக்கிய மதத்திலும் விஷ்ணுவின் அவதாரங்களை பற்றி கூறப்படுகிறது.  
| பாகவதம் | 24 | ஆதிபுருஷர், சனகாதி, வராகர், நாரதர், நரநாராயணர், கபிலர், தத்தாத்ரேயர், யக்ஞர், பிருது, ரிஷபதேவர், அம்சம், ஹயக்ரீவர், மச்சம், கூர்மம், மோகினி, தன்வந்திரி, நரசிம்மர், வாமனர், வியாசர், பரசுராமர், ராமர், பலராம-கிருஷ்ணர், புத்தர், கல்கி |  |
| --- | --- | --- | --- |
| அக்னி | 10 | மச்சம், கூர்மம், வராகர், நரசிம்மர், வாமனர், பரசுராமர், ராமர், கிருஷ்ணர், புத்தர், கல்கி |  |
| கருட | 22 | சனகாதி, வராகர், நாரதர், நரநாராயணர், யக்ஞர், கபிலர், தத்தாத்ரேயர், பிருது, ரிஷபர், வியாசர், மச்சம், கூர்மம், மோகினி, தன்வந்திரி, நரசிம்மர், உருக்ராமர், பரசுராமர், ராமர், பலராமர், கிருஷ்ணர், புத்தர், கல்கி |  |
| மானவ | 42 | ஆதிபுருஷர், ஜெகன்நாதர், சனகாதி, நாரதர், ஹயக்ரீவர், தத்தாத்ரேயர், யக்ஞர், கபிலர், |  |
| வாயு | 7 | தத்தாத்ரேயர், பரசுராமர்,வியாசர், கிருஷ்ணர் | } |
# அவதாரம்

## சிவபெருமானின் அவதாரங்கள்

சைவ சமயக்கடவுளான சிவபெருமான் அவதாரங்களை எடுப்பதில்லை என்ற நம்பிக்கை நிலவினாலும், சிவபெருமான் இருபத்து எட்டு அவதாரங்களை எடுத்ததாக மகாபுராணங்களில் ஒன்றான கூர்ம புராணம் கூறுகிறது.  
1. ஸ்வேதா
1. சுதாரா
1. மதனன்
1. சுஹோத்திரன்
1. கங்கணன்
1. லோகாக்ஷி
1. ஜெய் கிஷ்ஹவ்யன்
1. தாதிவாகன்
1. ரிஷபன்
1. பிருகு
1. உக்கிரன்
1. அத்திரி
1. கவுதமன்
1. வேதசீர்ஷன்
1. கோகர்ணன்
1. ஷிகந்தகன்
1. ஜடமாலி
1. அட்டஹாசன்
1. தாருகன்
1. லங்காலி
1. மகாயாமன்
1. முனி
1. ஷுலி
1. பிண்ட முனீச்வரன்
1. ஸஹிஷ்ணு
1. ஸோமசர்மா
1. நகுலீஸ்வரன்
1. அசுவத்தாமன்
# அவதாரம்

## பராசக்தியின் அவதாரங்கள்

1. சதி
1. பார்வதி
1. காளி
1. தாரா
1. திரிபுரசுந்தரி
1. புவனேசுவரி
1. பைரவி
1. சின்னமஸ்தா
1. தூமாவதி
1. பகளாமுகி
1. மாதங்கி
1. கமலாத்மிகா
1. சைலபுத்ரி
1. பிரம்மச்சாரிணி
1. சந்திரகாந்தா
1. குக்ஷ்மாந்தா
1. கந்தமாதா
1. காத்யாயனி
1. காளராத்ரி
1. மகாகௌரி
1. சித்திதாத்ரி
1. துர்க்கை
1. கௌசிகி
1. மஹாகாளி
1. சப்தகன்னியர்
1. விந்தியவாசினி
1. சாகம்பரி
1. பிரமாரி
1. ரக்ததந்திகா
1. பீமாதேவி
1. பத்மாவதி
1. த்வரிதா
# அவதாரம்

## விநாயகரின் அவதாரங்கள்

**யுக அவதாரங்கள்**  
1. மகாகடன்
1. மயூரேசுவரன்
1. கஜானனர்
1. தர்மகேது  
**32 கணபதிகள்**  
1. பால கணபதி
1. தருண கணபதி
1. மகா கணபதி
1. வீர கணபதி
1. வர கணபதி
1. சித்தி கணபதி
1. ஹேரம்ப கணபதி
1. விக்ன கணபதி
1. பக்தி கணபதி
1. உச்சிஷ்ட கணபதி
1. லட்சுமி கணபதி
1. சக்தி கணபதி
1. சங்கடஹரகணபதி  
**அஷ்ட விநாயகர்கள்**
1. வக்ரதுண்டன்
1. ஏகதந்தன்
1. விகடன்
1. லம்போதரன்
1. மஹோதரன்
1. கஜமுகன்
1. விக்னராஜன்
1. துர்மவர்ணன்
# அவதாரம்

## லட்சுமிதேவியின் அவதாரங்கள்

- அஷ்டலட்சுமி: ஆதிலட்சுமி, வீரலட்சுமி, ஐஸ்வரிய லட்சுமி, கஜலட்சுமி, சந்தான லட்சுமி, விஜய லட்சுமி, தன லட்சுமி , தான்ய லட்சுமி
- சீதை
- ராதாராணி
- ருக்மணி
- ஆண்டாள்
- பூமாதேவி
- யமுனை
- பத்மாவதி
- துளசி
- வைஷ்ணவி
- வராகி
- நரசிம்மி
# அவதாரம்

## ஆதிசேஷனின் அவதாரங்கள்

ஒவ்வொரு யுகத்திலும் மகாவிஷ்ணு அவதரிப்பதை போன்று அவரின் பக்தரான ஆதிசேஷனும் சில அவதாரங்களை எடுத்திருக்கிறார்.
1. லட்சுமணன்
1. பலராமன்
1. ராமானுஜர்
1. மணவாளி முனிகள்
# அவதாரம்

## மகாபாரதத்தில் அவதாரங்கள்

மகாபாரதத்திலும் அவதாரங்களை பற்றி கூறப்படுகிறது.
| கிருஷ்ணர் | விஷ்ணு |  |
| --- | --- | --- |
| பலராமர் | ஆதிசேஷன் |  |
| ருக்மணி | மகாலட்சுமி |  |
| ஆஞ்சநேயர் | சிவபெருமான் |  |
| தருமன் | எமனின் அம்சம் |  |
| பீமன் | வாயுதேவனின் அம்சம் |  |
| அருச்சுனன் | இந்திரனின் அம்சம் |  |
| நகுலன் | அசுவினிகளின் அம்சம் |  |
| சகாதேவன் | அசுவினிகளின் அம்சம் |  |
| கர்ணன் | சூரியனின் அம்சம் |  |
| திரௌபதி | இந்திராணியின் அம்சம் |  |
| விதுரர் | எமனின் அவதாரம் |  |
| பீஷ்மர் | பிரபாசன்(அஷ்ட வசுக்களின் ஒருவர்) |  |
| கங்கையின் ஏழு மகன்கள் | வசுக்கள் |  |
| சிசுபாலன் | ராவணன் |  |
| தந்தவக்ரன் | கும்பகர்ணன் |  |
| ஜராசந்தன் | விப்ரசித்தி |  |
| பகதத்தன் | பாஷ்கலன் |  |
| குந்தி | சித்தி தேவி |  |
| மாத்ரி | திருதி |  |
| துரோணர் | பிருகஸ்பதி |  |
| அசுவத்தாமன் | சிவபெருமான் |  |
| சத்யபாமா | பூமாதேவி |  |
| துரியோதனன் | கலிபுருஷன் |  |
| அபிமன்யு | வர்ச்சன் (சந்திரனின் மகன்) |  |
| துர்வாசர் | சிவபெருமானின் அவதாரம் |  |
| பிரத்ம்யும்னன் | மன்மதன் |  |
| வசுதேவர் | காசியபர் |  |
| தேவகி | அதிதி |  |
| யசோதை | கோசலை |  |
| சுபத்ரை | யோகமாயா |  |
| நந்தகோபர் | தசரதர் |  |
| ரோகிணி | கத்ரு |  |
| சகுனி | துவாபர யுகம் |  |
| சல்லியன் | சம்ஹலாதன் (பிரகலாதனின் சகோதரன்) |  |
| திருஷ்டகேது | அனுஹலாதன்(பிரகலாதனின் சகோதரன்) |  |
| துருபதன் | மருத்துக்களின் ஒருவர் |  |
| சாத்தியகி | மருத்துக்களின் ஒருவர் |  |
| கிருதவர்மன் | மருத்துக்களின் ஒருவர் |  |
| விராடன் | மருத்துக்களின் ஒருவர் |  |
| கிருபர் | ருத்ரர்களில் ஒருவர் |  |
| சந்தனு | மகாபீஷன் |  |
| திருட்டத்துயும்னன் | அக்னியின் அம்சம் |  |
| உக்கிரசேனர் | சுவர்பானு |  |
| கம்சன் | காலநேமி |  |
| ரோச்சமானன் | அஸ்வக்ரீவன் |  |
| சேனாபிந்து | துஹுண்டன் |  |
| கிராதன் | ராகு |  |
| ஏகலைவன் | குரோதவாசர்கள் |  |
| உருக்மி |  |  |
| ஜயத்சேனன் | காலகேயர்கள் |  |
| சமுத்திரசேனன் |  |  |
| சிரேணிமத் |  |  |
| சிகண்டி | அம்பா |  |
| பரசுராமர் | மகாவிஷ்ணு |  |
| வேதவியாசர் | மகாவிஷ்ணு/அபாரந்தமஸ் |  |
| தர்மவியாதன் | ஒரு பிராமணன் |  |
| கீசகன் | பாணன், காலகேயர்களின் தலைவன் |  |
| சாவித்ரி | சாவித்ரி தேவியின் அம்சம் |  |
| கிருஷ்ணரின் 16,000 மனைவிகள் | அப்சரஸ்கள் | } |
தெரியுமா:  
தேவர்கள் மட்டுமல்ல அசுரர்களும் மானிட வடிவில் பூமியில் மீண்டும் பிறந்ததாக மகாபாரதம் கூறுகிறது. அதோடு சில மகாபாரத கதைமாந்தர்களில் முற்பிறவியை பற்றி சில புராணங்களில் கூறப்பட்டுள்ளன.  
- கிராதன் என்பவன் மகாபாரதத்தில் அபிமன்யுவிடன் போரிட்டவர்களின் ஒருவன்; இவன் ராகுவின் அவதாரமாவான்.
- துரியோதனனின் சகோதரர்கள் அசுரர்களின் அவதாரமாவர்.
# நிழல் தாங்கல்

**நிழல் தாங்கல்**, அய்யாவழியின் வழிபாட்டு தலங்களுக்கு அகிலத்திரட்டு அம்மானையில் கொடுக்கப்பட்டுள்ள பெயராகும். இவை பதிகளிலிருந்து முற்றிலும் வேறுபட்டவைகளாகும். அய்யாவழியின் வழிபாட்டு தலங்களுள் அய்யா வைகுண்டரின் அவதார இகனைகளுடன் நேரடித் தொடர்பு இல்லாதவைகளெல்லாம் தாங்கல்கள் என்றே அகிலத்தில் குறிப்பிடப்படுகிறது.  
இவை பதிகளை விட அளவில் சிறியவை. மேலும், இங்கு எந்த வித சிலைகளும் இருக்காது. இவை மிகத் தூய்மையுடன் பேணப்படுகின்றன.  
1996- ஆம் ஆண்டின் கணக்கெடுப்பின் படி தென்னிந்திய முழுவதுமாக 7000 தாங்கல்கள் இருப்பதாக கணக்கிடப்பட்டிருக்கிறது. தமிழகத்தின் தென் மாவட்டங்களில் இவை அதிகமாக காணப்படுகின்றன.  
2018களில் நிழல் தாங்கல் என்ற பெயர்கள் சில அறிவற்றவர்களால் திருக்கோயில் என ஆங்காங்கே மாற்றப்பட்டுள்ளது. அகிலத்திரட்டு அம்மானையில் தெளிவாக உள்ளது,அய்யாவின் நேரடி இகனைகளுடன் தொடர்புடையவைகள் பதிகள் எனவும், மற்ற அய்யா வழிபாட்டு தலங்கள் நிழல் தாங்கல் எனவும் குறிப்பிடப்பட்டுள்ளது. அதை விடுத்து திருக்கோயில் என பெயர் மாற்றுவது அய்யாவழிக்கு உகந்தது இல்லை. திருக்கோயிலுக்கு உள்ளே செல்லவிடாமல் இருந்ததால் தானே இந்த வழிபாட்டு உரிமையை அய்யா நமக்கு தந்தார். நம் கையை வைத்து நம் கண்ணை ஏன் குத்தவேண்டும்.விழிப்புடன் இருப்போம்.தீயவர்களிடம் விலகி இருப்போம். அய்யா நமக்கு அருளிய பதிகளிலும் நிழல் தாங்கல்களிலும் வழிபட்டு,அய்யாவின் அருள் பெறுவோம்.அய்யா உண்டு  
இதில் ,*அமராவதிவிளை நிழல் தாங்கல் மாதம் தோறும் முதல் கிழமை தோறும் அன்னதானமும் வருடத்தில் பத்து நாள் திருவிழாவும் அன்னதானமும் கொண்டாடப்படுகிறது.
# ஓ. பன்னீர்செல்வம்

**ஓட்டக்கார தேவர் பன்னீர்செல்வம்** (*O.Panneer Selvam*, பிறப்பு: ஜனவரி 14 1951) ஓர் இந்திய அரசியல்வாதியும், தமிழகத்தின் 6ஆவது முதலமைச்சராக 3 முறை பதவி வகித்தவரும் ஆவார். இவர் 2ஆவது
தமிழக துணை முதலமைச்சராகவும் பொறுப்பில் இருந்தவர் ஆவார். இவர் 21 ஆகத்து 2017 முதல் 11 சூலை 2022 வரை அனைத்திந்திய அண்ணா திராவிட முன்னேற்றக் கழகத்தின் ஒருங்கிணைப்பாளராக இருந்தார். தமிழ்நாடு சட்டமன்றத்தின் எதிர்கட்சி துணை தலைவராகவும் இருந்தார். இவர் *ஓ.பி.எஸ்* என்று அறியப்படுகிறார்.  
இவர் 21 செப்டம்பர் 2001 - 02 மார்ச் 2002, 28 செப்டம்பர் 2014 - 23 மே 2015 மற்றும் 05 திசம்பர் 2016 - 15 பிப்ரவரி 2017 என மூன்று முறை தமிழக முதலமைச்சராகவும் 21 ஆகத்து 2017 - 6 மே 2021 வரை தமிழக துணை முதலமைச்சராகவும் பொறுப்பு வகித்தார்.
# ஓ. பன்னீர்செல்வம்

## வாழ்க்கைக் குறிப்பு

இவர் தேனி மாவட்டம், பெரியகுளம் எனும் ஊரில் ஓட்டக்கார தேவர் மற்றும் பழனியம்மாள் நாச்சியார் ஆகியோருக்கு சனவரி 14, 1951 ஆம் ஆண்டு பிறந்தார். பின்னர் பெரியகுளத்தில் உள்ள விக்டோரியா நினைவு அரசு மேல்நிலைப்பள்ளியில் பள்ளியில் இறுதிவகுப்பில் தேறினார். பின்னர் உத்தமபாளையத்தில் உள்ள ஹாஜி கருத்த ராவுத்தர் ஹவுதியா கல்லூரியில் படித்து இளங்கலை (பி. ஏ) பட்டம் பெற்றார். இவருக்கு விஜயலட்சுமி என்னும் மனைவியும், இரவீந்திரநாத் குமார், ஜெயபிரதீப் என்னும் இரண்டு மகன்களும் ஒரு மகளும் உள்ளனர். இவருக்கு ராஜா என்ற தம்பியும் உள்ளார். மேனாள் துணை ஒருங்கிணைப்பாளர் ஆர். வைத்திலிங்கம், பி. எச். மனோஜ் பாண்டியன் மற்றும் ஜே. சி. டி. பிரபாகர் ஆகியோரை அவர்கள் வகித்த பதவிகளில் இருந்தும் அடிப்படை உறுப்பினர் பொறுப்பில் இருந்தும் "கழக விரோத" நடவடிக்கைகளுக்காக நீக்கப்பட்டனர்.
- 23 பிப்ரவரி 2023 அன்று, இந்திய உச்ச நீதிமன்றம், 11 சூலை 2022 அன்று நடைபெற்ற அ.தி.மு.க பொதுக்குழுக் கூட்டத்தின் முடிவுகளை உறுதிசெய்தது மற்றும் ஓ. பன்னீர்செல்வம் தாக்கல் செய்த மனுவை தள்ளுபடி செய்தது.
- 28 மார்ச் 2023 அன்று, சென்னை உயர்நீதிமன்றம் எடப்பாடி கே. பழனிசாமிக்கு ஆதரவாக தீர்ப்பளித்தது மற்றும் 11 சூலை 2022 அன்று நடைபெற்ற பொதுக்குழு கூட்டத்தில் நிறைவேற்றப்பட்ட தீர்மானங்களை எதிர்த்து ஓ. பன்னீர்செல்வத்தின் மனுக்களை தள்ளுபடி செய்தது. அதே நாளில், எடப்பாடி கே. பழனிசாமி தேர்தல் மூலம் கழகப் பொதுச் செயலாளராக தேர்ந்தெடுக்கப்பட்டார்.
- 20 ஏப்ரல் 2023 அன்று, இந்திய தேர்தல் ஆணையம், எடப்பாடி கே. பழனிசாமியை கழகப் பொதுச் செயலாளராக அங்கீகரித்தது, கழக அரசியல் சட்டத்தில் செய்யப்பட்ட திருத்தங்கள் மற்றும் நிர்வாகிகள் பட்டியலில் மாற்றங்களை ஏற்றுக்கொண்டது.
# ஓ. பன்னீர்செல்வம்

## சட்டமன்றப் பங்களிப்புகள்

இவர் 2001 ஆம் ஆண்டு முதல் தொடர்ந்து ஐந்தாவது முறையாகத் தமிழ்நாடு சட்டமன்ற உறுப்பினராகத் தேர்வு செய்யப்பட்டு, பணியாற்றி வருகிறார்.
# ஓ. பன்னீர்செல்வம்

## சட்டமன்றப் பங்களிப்புகள்

### 2001 ஆம் ஆண்டு தேர்தல்

2001 ஆம் ஆண்டு தமிழ்நாடு மாநில சட்டமன்றத் தேர்தலில், பெரியகுளம் தொகுதி சட்டமன்ற உறுப்பினராகத் தேர்ந்தெடுக்கப்பட்டார்.  
- வருவாய்த்துறை அமைச்சர் (மே 19, 2001 – செப்டம்பர் 21, 2001)
- தமிழக முதல்வர் (செப்டம்பர் 21, 2001 – மார்ச் 1, 2002)
- பொதுப்பணித்துறை அமைச்சர் (மார்ச் 2, 2002 – 13 மே 2006) போன்ற பொறுப்புகளைப் பெற்றுப் பணியாற்றினார்.
# ஓ. பன்னீர்செல்வம்

## சட்டமன்றப் பங்களிப்புகள்

### 2006 ஆம் ஆண்டு தேர்தல்

2006 ஆம் ஆண்டு தமிழ்நாடு மாநில சட்டமன்றத் தேர்தலில், தேனி மாவட்டம், பெரியகுளம் தொகுதி சட்டமன்ற உறுப்பினராக மீண்டும் தேர்ந்தெடுக்கப்பட்டார்.  
- 19 மே 2006 முதல் 28 மே 2006 வரை தமிழ்நாடு சட்டப்பேரவை எதிர்க்கட்சித் தலைவராகவும்,
- 29 மே 2006 முதல் 14 மே 2011 வரை தமிழ்நாடு சட்டப்பேரவை எதிர்க்கட்சித் துணைத் தலைவராாகவும் பணியாற்றினார்.
# ஓ. பன்னீர்செல்வம்

## சட்டமன்றப் பங்களிப்புகள்

### 2011 ஆம் ஆண்டு தேர்தல்

2011 இல் போடிநாயக்கனூர் சட்டமன்றத் தொகுதி சட்டமன்ற உறுப்பினராகத் தேர்ந்தெடுக்கப்பட்டார்.
- நிதி அமைச்சர் மற்றும் அவை முன்னவர் - 16 மே 2011 முதல் பொறுப்பினை ஏற்றுப் பணியாற்றினார்.
- தமிழ்நாடு முதலமைச்சர் (செப்டம்பர் 27, 2014 – மே 22, 2015)
- நிதி அமைச்சர் (மே 23, 2015 – மே 22, 2016)
# ஓ. பன்னீர்செல்வம்

## சட்டமன்றப் பங்களிப்புகள்

### 2016 ஆம் ஆண்டு தேர்தல்

2016 இல் போடிநாயக்கனூர் சட்டமன்றத் தொகுதி சட்டமன்ற உறுப்பினராகத் தேர்ந்தெடுக்கப்பட்டார்.
- நிதி அமைச்சர் மற்றும் அவை முன்னவர் - 16 மே 2016 முதல் பொறுப்பினை ஏற்றுப் பணியாற்றினார்.
- தமிழக முதலமைச்சர் (டிசம்பர் 6, 2016 – பிப்ரவரி 14, 2017).
- தமிழக துணை முதலமைச்சர் (ஆகஸ்ட் 21, 2017 – மே 6, 2021).
# ஓ. பன்னீர்செல்வம்

## சட்டமன்றப் பங்களிப்புகள்

### 2021 சட்டமன்றத் தேர்தல்

2021 ஆம் ஆண்டில் நடைபெற்ற சட்டமன்றத் தேர்தலில் போடிநாயக்கனூர் தொகுதியில் இருந்து அதிமுக சார்பில் சட்டமன்ற உறுப்பினராகி, தமிழ்நாடு சட்டப்பேரவை எதிர்க்கட்சித் துணைத் தலைவரனார்.
# ஓ. பன்னீர்செல்வம்

## முதல்வராகவும், துணை முதல்வராகவும்

### முதல்வராக

#### முதல் முறை

*பிளெசண்ட் ஸ்டே ஹோட்டல்* வழக்கினாலும், *டான்சி* வழக்கினாலும் அப்போதைய முதல்வராக இருந்த ஜெ. ஜெயலலிதா முதல்வர் பதவியில் தொடர முடியாத காரணத்தால், வி.கே.சசிகலாவின்<nowiki/> பரிந்துரைப்படி இவர் 2001 செப்டம்பர் 21 முதல் 2002 மார்ச் 01-ஆம் தேதி வரை தமிழக முதல்வராகப் பணியாற்றினார்.
# ஓ. பன்னீர்செல்வம்

## முதல்வராகவும், துணை முதல்வராகவும்

### முதல்வராக

#### இரண்டாம் முறை

27 செப்டம்பர் 2014 அன்று அப்போதைய முதல்வர் ஜெ. ஜெயலலிதா சொத்து குவிப்பு வழக்கில் பெங்களூர் சிறப்பு நீதிமன்றத்தால் நான்கு ஆண்டுகள் சிறைத்தண்டனையும், நூறு கோடி ரூபாய் அபராதமும் விதிக்கப்பட்டதைத் தொடர்ந்து அவர் முதலமைச்சர் பதவியை இழந்தார். தமிழக சட்டசபையில் பெரும்பான்மை பலம் வாய்ந்த அ. தி. மு.க-வின் சட்டமன்ற உறுப்பினர்கள் கலந்து பேசி சட்டமன்றக் கட்சித் தலைவராக ஓ.பன்னீர்செல்வத்தைத் தேர்ந்தெடுத்தனர். சொத்துக் குவிப்பு வழக்கில் ஜெயலலிதா விடுதலை செய்யப்பட்டதை அடுத்து சட்டமன்ற உறுப்பினர்களின் கூட்டத்தில் அவர் சட்டமன்றத் தலைவராக தேர்ந்தெடுக்கப்பட்டார். அதனைத் தொடர்ந்து பன்னீர்செல்வம் முதல்வர் பதவியை ராஜினாமா செய்தார்.
# ஓ. பன்னீர்செல்வம்

## முதல்வராகவும், துணை முதல்வராகவும்

### முதல்வராக

#### மூன்றாவது முறை

05 திசம்பர் 2016 அன்று முதல்வர் ஜெயலலிதா இறந்ததையடுத்து, பன்னீர் செல்வம் 06 டிசம்பர் 2016 அன்று அதிகாலையில் முதல்வராக பதவியேற்றுக் கொண்டார்.  
அதிமுகவின் தற்காலிக பொதுச்செயலாளர் வி. கே. சசிகலா, அக்கட்சியின் சட்டப்பேரவைத் தலைவராக 05 பிப்ரவரி 2017 அன்று தேர்வு செய்யப்பட்டார். இதனையடுத்து பன்னீர்செல்வம் முதல்வர் பதவியிலிருந்து விலகுவதற்கான கடிதத்தை ஆளுநருக்கு அனுப்பி வைத்தார். பின்னர் 07 பிப்ரவரி 2017 அன்று செய்தியாளர்களை சந்தித்த பன்னீர்செல்வம், கட்டாயப்படுத்தியதால் பதவி விலகல் கடிதத்தை தான் அளித்ததாக தெரிவித்தார். இதனைத் தொடர்ந்து, அதிமுகவின் பொருளாளர் பதவியிலிருந்து அவர் நீக்கப்பட்டதாக அக்கட்சியின் தற்காலிக பொதுச்செயலாளர் சசிகலா அறிவித்தார். இதன் பிறகு, பன்னீர்செல்வம், சசிகலா என இரு அணிகளாக அதிமுகவில் பிளவு ஏற்பட்டது. 12 பிப்ரவரி வரை பன்னீர்செல்வம், ஒரு அமைச்சர் உள்ளிட்ட 07 சட்டமன்ற உறுப்பினர்கள் பன்னீர்செல்வம் அணியில் இருந்தனர். 08 மக்களவை உறுப்பினர்கள், 02 மாநிலங்களவை உறுப்பினர்கள் என மொத்தமாக 10 பேர் பன்னீர்செல்வம் அணியில் இருந்தனர்.
# ஓ. பன்னீர்செல்வம்

## முதல்வராகவும், துணை முதல்வராகவும்

### துணை முதல்வராக

அதிமுகவின் இபிஎஸ் அணியும் , ஓபிஎஸ் அணியும் 2017 ஆகத்து 21 இல் இணைந்ததை அடுத்து ஏற்பட்ட ஒப்பந்தத்தின்படி அமைச்சரவையில் மாற்றம் செய்யப்பட்டது., அதன்படி ஓ பன்னீர்செல்வம் துணை முதல்வரானார். 6 மே 2021 வரை அப்பதவியில் இருந்தார்.
# ஓ. பன்னீர்செல்வம்

## போட்டியிட்ட தேர்தல்கள்

### தமிழ்நாடு சட்டமன்றத் தேர்தல்

| தேர்தல் | தொகுதி | கட்சி | முடிவு | வாக்கு சதவீதம் % | எதிர்க்கட்சி வேட்பாளர் | எதிர்க்கட்சி | எதிர்க்கட்சி வேட்பாளர் வாக்கு சதவீதம் % |  |
| --- | --- | --- | --- | --- | --- | --- | --- | --- |
| தமிழ்நாடு சட்டமன்றத் தேர்தல், 2001 | பெரியகுளம் | அதிமுக | வெற்றி | 54.28% | எம்.அபுதாஹிர் | திமுக | 38.62% |  |
| தமிழ்நாடு சட்டமன்றத் தேர்தல், 2006 | பெரியகுளம் | அதிமுக | வெற்றி | 49.81% | எல். மூக்கையா | திமுக | 39.00% |  |
| தமிழ்நாடு சட்டமன்றத் தேர்தல், 2011 | போடிநாயக்கனூர் | அதிமுக | வெற்றி | 56.69% | எஸ். லட்சுமணன் | திமுக | 38.89% |  |
| தமிழ்நாடு சட்டமன்றத் தேர்தல், 2016 | போடிநாயக்கனூர் | அதிமுக | வெற்றி | 49.38% | எஸ். லட்சுமணன் | திமுக | 41.63% |  |
| தமிழ்நாடு சட்டமன்றத் தேர்தல், 2021 | போடிநாயக்கனூர் | அதிமுக | வெற்றி | 46.68% | தங்க தமிழ்ச்செல்வன் | திமுக | 41.45% | } |
# ஓ. பன்னீர்செல்வம்

## போட்டியிட்ட தேர்தல்கள்

### மக்களவைத் தேர்தல்

| தேர்தல் | தொகுதி | கட்சி | முடிவு | வாக்கு சதவீதம் % | எதிர்க்கட்சி வேட்பாளர் | எதிர்க்கட்சி | எதிர்க்கட்சி வேட்பாளர் வாக்கு சதவீதம் % |
| --- | --- | --- | --- | --- | --- | --- | --- |
| இந்தியப் பொதுத் தேர்தல், 2024 | ராமநாதபுரம் | சுயேச்சை | தோல்வி | நவாஸ் கனி | முஸ்லிம் லீக் | } |  |